
ERRAMU DOMEKA 


HASIERAKO OHIKUNEAK 


1. Egun honetan, Eleizeak, Kristo Jauna bere Pazko-misterioa burutzeko Jerusalemen sartu 
zanekoa gogoratzen dau. Horregaitik, Meza guztietan egingo da Jaunaren sarrera honen 
oroitzapena; prozesinoaren nahiz sarrera ospetsuaren bidez egin leiteke oroitzapen hori Meza 
nagusiaren aurretik, edo sarrera soilaren bidez gainerako Mezen aurretik. Baina eleiztar asko 
batzen dan beste Meza baten edo besteren aurretik be egin leiteke sarrera ospetsu hori; ez, 
ostera, prozesinoa. 


Prozesinoa edo sarrera ospetsua egiterik ez dagoan lekuetan, komeni da Jesusek Mesias 
lez egin eban sarrerako eta Jaunaren Nekaldiko Jainkoaren hitzaren ospakizuna egitea, zapatu 
arratsaldean nahiz domekako ordu egoki baten. 


Jaunaren Jerusalemgo sarreraren gomuta 


1. era: Prozesinoa 


2. Ordu egokian, eleiza txikiago baten nahiz beste leku egokiren baten batuko dira 
eleiztarrak, prozesinoan joan beharreko eleizatik kanpo. Eleiztarrek erramu-adarrak izango 
dabez eskuetan. 


3. Abadea eta diakonoa, Mezarako behar diran jantzi gorriz jantzita, herria batuta dagoan 
lekura joango dira, beste zerbitzariak lagun dabezala. Abadeak, kasuilaren ordez, eleiz kapa 
jantzi leike, baina prozesinoaren ondoren kendu egingo dau eleiz kapa hori. 


4. Bitartean, hurrengo antifona hau nahiz beste kantu egokiren bat abestuko da. 


Antifona 


Hosanna Daviden semeari! Bedeinkatua Jaunaren izenean datorrena, 
Israelgo Erregea! Hosanna Goi-goikoari! 
Ik. Mt 21,9 


5. Orduan, abadeak eta fededunek aitaren egingo dabe, esanez: Aitaren, 
eta Semearen, eta Espiritu Santuaren izenean. Ondoren, herria agurtuko 
dau ohitura danez; eta oharpen labur bat egingo dau, eleiztarrek egun 
honetako ospakizunean ekinez eta jakinaren gainean parte hartu dagien; 
honan egin leike: 

Oharpena 


Senide maiteok: Garizumako aldi honetan bihotza prestatzen gabiltz 
penitentziaz eta maitasun-egintzez. Hurrean dogu Pazko-jaia. Jaunaren 
pazko-misterioari, hau da, haren nekaldiaren eta biztueraren misterioari, 
Eleiza osoarekin bat eginik hasiera emoteko ospakizuna egitera batu gara 
gaur. Misterio hori betetzeko sartu zan Jauna Jerusalemgo uri santuan. 
Ospatu daigun, beraz, fedez eta maitasunez, gu salbatzeko egin eban 
sarrera horren gomuta, eta jarraitu deiogun geure Jaunari, grazia lagun 
dogula haren kurutzean bat eginda, haren biztueran eta bizian ere bat egin 
daigun. 


6. Oharpena egin ondoren, abadeak, eskuak baturik, hurrengo otoitz honeetakoren bat esango dau: 
BEDEINKAZINO-OTOITZA 
Egin daigun otoitz. 


Jainko ahalguztidun betikoa, 


bedeinkatu egizuz »E erramu-adar honeek; 

eta egizu, Kristo Erregeari 

goraka eta kantari jarraitzen deutsagunok, 

beraren bidez betiko Jerusalemera heldu gaitezala. 
Errege bizi da-eta gizaldi eta gizaldietan. 

R/. Amen. 


Edo: 


Oi Jainko, indartu egizu Zugan uste on dabenen fedea 
eta entzun bihotz onez gure otoitzak: 

gaur Kristo garailea erramu-adarrakaz goratzen dogunok, 
beragaz bat eginik, egintza onen frutuak emon daiguzan. 
Errege bizi da-eta gizaldi eta gizaldietan. 

R/. Amen. 


Eta ur bedeinkatuz erramuak txipriztinduko ditu, ezer esan barik. 


7. Ondoren, diakonoak edo, diakonorik ez bada, abadeak berak Jaunaren sarrerako lau 
Ebanjelioetako bat aldarrikatuko dau. Egoki eretxi ezkero, erabili leiteke intsentsua. 

C urtean 


EBANJELIOA Bedeinkatua Jaunaren izenean datorrena! 


PH Jesu Kristoren Ebanjelioa San Lukasen liburutik Lk 19, 28-40 


LDI haretan, Jesusek Jerusalemgo bidean gora jarraitu eban danen 

aurretik. Oliamendi ondoko Betfage eta Betania herritxuetara 

hurreratu zanean, ikasleetariko bi bialdu zituan, esanez: «Zoaze 
aurreko herritxu horretara; sartzean, astokume bat aurkituko dozue loturik, 
gainean inoiz inor jarri ez jakona; askatu eta ekarri. Eta inork zergaitik 
askatzen dozuen itaunduko baleutsue, erantzun: ”Jaunak behar dau”». 

Joan ziran, bada, bialdutakoak, eta Jesusek esan bezala aurkitu eben. 
Astokumea askatzen ebiltzala, jabeek esan eutsien: «Zer zabiltze 
astokumea askatzen?» Eta hareek erantzun: «Jaunak behar dau». 

Jesusi ekarri eutsoen eta, euren jantziak astokumeari bizkarrean ipinirik, 
gainean jesarriazo eben. Aurrera egin ahala, jenteak euren jantziak 
zabaltzen eutsozan bidean. Oliamenditik beherantza hartzera joiala, ikasle- 
talde handia, pozez beterik, Jainkoa indartsu goratzen hasi zan, ikusi 
ebezan mirari guztiakaitik: 


«Bedeinkatua Jaunaren izenean datorren erregea! 
Bakea zerutik eta aintza Jainkoari!» 


Jente arteko fariseu batzuk esan eutsoen Jesusi: «Maixu, egiezu errieta 
ikasleei!» Harek erantzun eutsen: «Hara zer dinotsuedan: honeek isilduko 
balira, harriek egingo leukie deadar». 


Jaunak esana! 


8. Ebanjelioa aldarrikatu ondoren, homilia labur bat egin leiteke. Prozesinoari hasiera emon 
aurretik, abadeak nahiz diakonoak nahiz beste laguntzaile laiko batek oharpena egin leike, 
honan: 


Jesus goratu eban jentearen antzera, lagun egin deiogun geuk be Jaunari 
bakean eta pozez kantari. 


Edo: 


V/. Goazen bakean. 
R/. Kristoren izenean. Amen. 

9. Eta prozesinoa hasiko da Mezea emon behar dan eleizarako bidean. Aurretik 
intsentsularia joango da, intsentsurik erabiltzen bada, ontzia ketan dauala; ondoren, 
kurutzeduna, tokian tokiko ohituren arabera kurutzea erramu-orriz apainduta daroala eta 
argizari biztuak daroezan laguntzaile biren erdian. Gero diakonoa, Ebanjelio-liburua daroala, 
abadea bere laguntzaileekin eta, atzetik, fededun guztiak, erramu-adarrak eskuetan dabezala. 


Prozesino bitartean, abesbatzak eta herriak ondorengo kantu honeek edo beste kantu 
egokiren batzuk abestuko dabez Kristo Erregearen omenez: 


1. antifona 


R/. Hebrearren umetxuak, 
olibondo-adarrak eskuetan ebezala, 
bidera urten eutsoen Jaunari, oihuka: 
Hosanna zeru-goienetan! 


Kristo Erregeari gorazarrea 


R/. Jesu Kristo salbatzaile, 
Zuri gure maitasuna; 
Zu zara danon errege, 
Zuri aintza eta hosanna. 


1. Israeldarren errege zara, 
Daviden seme bikaina; 
bedeinkatua danen errege 
bakegilea zarana. R/. 


2. Heriotzara bidean Zuri 
«Gora!» eutsuen esaten; 
heriotzaren garaile horri 
«Gora!» deutsugu kantatzen. R/. 


3. Atseginez hartu zenduzan 
zeure herriaren oihuak; 
apal danaren maitale zara, 
onartu gure kantuak. R/. 


10. Prozesinoa eleizan sartzean ondorengo itaunerantzun hau abestuko da nahiz Jaunaren 
sarrera aitatzen dauan beste kantu egokiren bat. 

V/. Jauna uri santuan sartzean, 
hebrearren umetxuek biztuera iragartzen eben, 
erramuak astinduz eta oihuka: 


Hosanna zeru-goienetan! 
R/. Hosanna zeru-goienetan! 


V/. Jesus Jerusalemera etorrela jakitean, 
bidera urten eutson herriak, 
erramuak astinduz eta oihuka: 


Hosanna zeru-goienetan! R/. 


11. Abadeak, altarara heltzean, gurtu egingo dau eta, egoki eretxi ezkero, intsentsuaz 
lurrunduko. Gero jesarlekura joango da, eta eleiz kapa, erabili badau, kendu eta kasuilea 
jantziko dau. Sarrerako beste ohikuneak eta, egoki begitandu ezkero, Erruki, Jauna be itzirik, 
Mezako otoitza esango dau; eta hortik aurrera Mezea ospatzen jarraituko dau, ohitura danez. 


Otoitza 
Jainko ahalguztidun betikoa, 
gizon-emakume guztiei apaltasun-bidea erakusteko, 
gure Salbatzailea, giza haragia harturik, 
kurutzean hiltzea nahi izan zenduan; 
egizu, arren, hartu daiguzala gogoan 
beraren nekaldiko irakaspenak, 
haren biztueran parte izan daigun. 
Zurekin eta Espiritu Santuarekin batean 
Jainko eta errege bizi da-eta gizaldi eta gizaldietan. 


Jaunaren Nekaldiaren kontaera 
C urtean 


Ebanjelio aurreko txatala Ik. Flp 2, 8-9 


V/. Kristo gugaitik menpeko egin zan heriotzaraino, 
kurutzeko heriotzaraino. 

Horregaitik Jainkoak goratu egin eban 
eta izen guztien gaineko izena emon eutson. 


EBANJELIOA 


Nekaldia era laburrean ik. honen ondoren, 14. or. 


Kronikariak: 
PE Jesu Kristo gure Jaunaren Nekaldia San Lukasen liburutik Lk 22, 14-23, 56 


Baneukan gogoa, 
sufridu aurretik pazko-afari hau zuekaz egiteko. 


RDUA etorri zanean, Jesus mahaian jarri zan apostoluekin eta 

esan eutsen: 

EK «Baneukan gogoa, sufridu aurretik pazko-afari hau zuekaz 
egiteko. Hara zer dinotsuedan: ez dot gehiago Pazkoa ospatuko, berau 
Jainkoaren erreinuan bere betera heldu arte». 

K Eta edalontzi bat hartu, esker oneko otoitza egin eta esan eban: 
PH «Hartu egizue eta banatu zeuon artean. Hara zer dinotsuedan: ez dot 
gaurtik gehiago ardao honetatik edango, Jainkoaren erreinua heldu arte». 


Egizue hau neure oroigarri». 


K Gero, ogia hartu eta, esker oneko otoitza eginez, zatitu eta emon 
eutsen, esanez: 

W «Hau neure Gorputza da, zuentzat emongo dana. Egizue hau neure 
oroigarri». 

K Afal ondoan gauza berbera egin eban edalontziarekin, esanez: 

PH «Edalontzi hau itun barria da, zuentzat isuriko dan neure Odolaz 
ezarria. 


Gizonaren Semea salduko dauanaren errukarria! 


Baina begira, Neugaz mahaian dago salduko nauanaren eskua. Gizonaren 
Semea badoa, erabagita dagoan bezala; baina, salduko dauanaren errukarria!» 

K Ikasleak euren artean itaunka hasi ziran, nor izan ete eitekean hori 
egingo ebana. 


Ni zerbitzari lez nago zuen artean. 

Eztabaida sortu zan ikasleen artean, nor ete zan handiena euren artean. 
Jesusek esan eutsen: 

PH «Herrietako erregeek menpean hartzen ditue euren herriak, eta 
agintedunek “Ongile” deitzea gura izaten dabe. Zuek ez jokatu holan; zuen 
artean nagusiena izan bedi gazteenaren pareko, eta agintaria zerbitzariaren 
pareko. Izan be, nor ete da handiago, mahaian jarrita dagoana ala zerbitzen 
diharduana? Ez ete da mahaian dagoana? Ba, Ni zerbitzari lez nago zuen 
artean. 

Zuek Neugaz iraun dozue nire probaldietan. Eta Nik erreinua emoten 
deutsuet, Aitak Neuri emon eustan lez; neure mahaian jango eta edango 
dozue nire erreinuan, eta tronuetan jesarriko zarie, Israel herriko hamabi 
leinuak epaitzeko». 


Zuk, Nigana bihurtzean, sendotu egizuz zeure senideak. 


K Eta esan eban gainera: 

EK «Simon, Simon! Satanasek beretzat nahi zaitue, garia galbahean 
bezala zuek astintzeko; baina Nik otoitz egin dot zure alde, zure fedea 
amatatu ez dadin. Eta zuk, Nigana bihurtzean, sendotu egizuz zeure 
senideak». 

K Pedrok esan eutson: 

S «Jauna, prest nago Zugaz baita kartzelara eta heriotzara be joateko». 

K Jesusek erantzun eutson: 

PH «Hara zer dinotsudan, Pedro: gaur oilarrak ez dau joko, zuk hiru 
aldiz ukatu arte Ni ezagutzen nozula. 


Neugan bete beharrekoa da idatzita dagoana. 


K Ostean, guztiei esan eutsen: 

PH «Falta izan zenduen ezer, boltsarik eta zakutorik eta oinetakorik 
barik bialdu zinduedazanean?» 

K Hareek erantzun: 

S «Ezer ere ez». 

K Jesusek barriro: 

EE «Orain, ostera, boltsa daukanak hartu dagiala eta gauza bera zakutoa 
daukanak; eta ezpatarik ez daukanak saldu dagiala soingainekoa eta erosi 
ezpata. Ze, benetan dinotsuet, Neugan bete beharrekoa dala Liburu Santuan 

idatzita dagoan hau: “Gaizkileen kidekotzat jo eben”. Izan be, nireak laster 
egingo dau». 

K Hareek esan eutsoen: 

S «Jauna, badaukaguz hemen ezpata bi». 

K Harek erantzun: 


E «Nahikoa da!» 


Larriaren larriak eraginik, 
oraindino gartsuago egiten eban otoitz. 


K Urten eban Jesusek eta, ohitura eban lez, Oliamendira joan zan; 
ikasleek be jarraitu eutsoen. Hara heltzean, Jesusek esan eutsen: 

EK «Egizue otoitz tentaldian ez jausteko». 

K Eta hareengandik harrikada bat bide aldenduta, belauniko holantxe 
egin eban otoitz: 

PH «Aita, gura badozu, urrundu egizu Nigandik edari mingots hau; 
baina ez bedi egin nire nahia, zeurea baino». 

K Honetan, aingeru bat agertu jakon zerutik, adorea emonez. Eta, 
larriaren larriak eraginik, oraindino gartsuago egiten eban otoitz. Izerdia 
tantaka erion lurrera, odola baizen lodi. Otoitzetik zutundurik, ikasleakana 
joan zan; atsekabearen atsekabez, lotan aurkitu zituan, eta esan eutsen: 


EK «Zelan zagoze lo? Jagi eta egin otoitz, tentaldian ez jausteko». 


Judas, mosu bategaz saltzen dozu Gizonaren Semea? 


K Oraindino berbetan ziharduala, gizataldea agertu zan; Hamabietariko 
bat, Judas eritxona, etorren euren buru, eta Jesusengana hurreratu zan 
mosua emotera. Jesusek esan eutson: 

EK «Judas, mosu bategaz saltzen dozu Gizonaren Semea?» 

K Gertatzera joiana ikusita, Jesusen inguruan egozanek esan eutsoen: 

S «Jauna, erasoko deutsegu ezpataz ala?» 

K Eta hareetariko batek abade nagusiaren morroia jo eta eskumako 
belarria ebagi eutson. Baina Jesusek esan eban: 

EK «Itzi! Nahikoa da!» 

K Eta, belarria ikutuz, osatu egin eban. Orduan, beraren aurka etorriak 
ziran abadeburuei, tenpluko guardiaburuei eta herriko zaharrei esan eutsen: 

EK «Lapur baten bila bezala etorri zarie, ezpata eta makilekin. Egunero 
zeuekin nintzan tenpluan, eta ez zeunsten eskurik ezarri; baina oraintxe da 

zuen ordua, ilunpearen nagusialdia». 
Kanpora urtenda, Pedrok negarrari emon eutson saminez beterik. 


K Jesus preso hartu eta abade nagusiaren etxera eroan eben. Pedrok 
urrutitik jarraitu eutson. Batzuk patio erdian sua biztu eta inguruan jesarrita 
egozan; Pedro be euren artean jesarri zan. Neskame batek, Pedro 
sutondoan jesarrita ikustean, begira-begira jarri eta esan eutson: 

S «Hauxe be Jesusekin ibiltzen zan». 

K Baina harek ukatu egin eban: 

S «Emakume, nik ez dot ezagutzen hori!» 

K Handik lasterrera, beste batek ikusi eta esan eutson: 

S «Zeu be horreetarikoa zara». 

K Eta Pedrok: 

S Ez, gizona! Ni neu ez!» 

K Handik ordubetera edo, beste batek gogor inoan: 

S «Bai, hauxe be Jesusekin ibiltzen zan, galilearra da-eta». 

K Pedrok erantzun eban: 

S «Ez dakit zer dinozun be, gizona!» 

K Eta une berean, oraindino berbetan ziharduala, oilarrak jo eban. 
Bihurtu zan Jauna eta Pedrori begiratu eutson. Gogoratu jakon Pedrori 
Jaunak esanekoa: «Gaur oilarrak jo baino lehen, hiru aldiz ukatuko nozu», 
eta, kanpora urtenda, negarrari emon eutson saminez beterik. 


Igarri egik, profeta: nork jo hau? 


Jesus preso eukienek burlaka eta joka erabilien. Begiak estaldurik, 
itauntzen eutsoen: 


S «Igarri egik, profeta: nork jo hau?» 
K Eta beste berba iraingarri asko esaten eutsoezan. 


Batzar Nagusira eroan eben. 


Eguna argitu ebanean, batu ziran herriko Zaharren Kontseilua, 
abadeburuak eta lege-maisuak eta Jesus Batzar Nagusira eroan eben. 
Hauxe esan eutsoen: 

S «Mesias bazara, esaiguzu». 

K Jesusek erantzun: 


E «Esaten badeutsuet, ez deustazue sinistuko eta, itauntzen badeutsuet 

ez deustazue erantzungo. Baina hemendik aurrera, Gizonaren Semea 
Jainko ahalguztidunaren eskuman jesarrita egongo da». 

K Orduan, guztiek esan eben: 

S «Beraz, Jainkoaren Semea zara Zu?» 

K Harek erantzun eutsen: 


E «Zeuek dinozue, Neu naz». 

K Hareek orduan: 

S «Ba ete dogu testigantza beharrizanik? Geuk entzun deutsagu beraren 
ahotik». 

K Jagi ziran danak eta Pilatogana eroan eben Jesus. 


Nik neuk ez deutsat errurik aurkitzen gizon honi. 


Han Jesus salatzen hasi ziran, esanez: 

S «Gure herria nahasten aurkitu dogu hau; enperadoreari zergak 
ordaintzea galarazoten dau eta bera Mesias, erregea, dala esaten». 

K Pilatok itaundu eutson: 

S «Judeguen erregea zara Zu?» 

K Jesusek erantzun eutson: 

EE «Zeuk dinozu». 

K Pilatok abadeburu eta jente-taldeari esan eutsen: 

S «Nik neuk ez deutsat errurik aurkitzen gizon honi». 

K Baina hareek, behin eta barriro: 

S «Judea guztian zehar herria goikoz behera jartzen dabil bere 
irakatsiakaz, Galileatik hasi eta honaino». 

K Hori entzutean, ha gizona ea galilearra zan itaundu eban Pilatok. Eta, 
Herodesen menpekoa zala jakin ebanean, harengana bialdu eban, egun 
hareetan Jerusalemen zan-eta. 


Herodesek, bere soldaduakaz batera, 
Jesus destainez eta burlaz erabili eban. 


Poz-pozik jarri zan Herodes Jesus ikustean, ze, aspalditik eban ha 
ikusteko gogoa, haretaz entzunak ebazanakaitik; mirariren bat egiten 
ikusteko itxaropena be baeukan. Herodesek itaun asko egin eutsozan, baina 
Jesusek ez eutson ezertxu be erantzun. Bitartean, han ziharduen 
abadeburuak eta lege-maisuak salatu eta salatu. Herodesek, bere 
soldaduakaz batera, Jesus destainez eta burlaz erabili ostean, soineko 

distiratsua jantzi eta Pilatogana bialdu eban barriro. Egun haretan lagun 
egin ziran Pilato eta Herodes, artean arerio ziran-eta. 


Pilatok hareen esku itzi eban Jesus. 


Pilatok abadeburuak, agintariak eta herria barriro batu eta esan eutsen: 

S «Gizon hau herriaren nahastatzaile lez ekarri deustazue; baina itaunak 
egin deutsadaz zeuen aurrean eta ez deutsat aurkitu zuek botatzen 
deutsazuen errurik bat bera be; ezta Herodesek be, ze, geugana bialdu dau 
ostera. Honek ez dau heriotza merezidu dauanik ezer egin. Beraz, 
zigorraldi bat emon eta askatu egingo dot». 

K Baina guztiek aho batez deadarka esan eutsoen: 

S «Kendu hori eta askatu eiguzu Barrabas». 

K Urian izandako matxinada eta giza hilketa bategaitik espetxean 
sartuta eukien Barrabas hori. Jesus askatu nahian, Pilatok barriro egin 
eutsen berba. Baina hareek deadarka jarraitu eben: 

S «Kurutzera hori! Josi kurutzean!» 

K Pilatok hirugarren aldiz esan eutsen: 

S «Zer oker egin dau, bada, honek? Nik ez dot hau kondenatzeko 
arrazoirik aurkitzen. Beraz, zigorraldia emon eta askatu egingo dot». 

K Baina hareek deadar eta deadar ziharduen kurutzeratu egiala eskatuz, 
eta gero eta handiagoak ziran deadarrak. 

Orduan, Pilatok hareen eskabidearen aurrean makurtzea erabagi eban, 
eta ha 3: eskatzen ebena, matxinada eta hilketagaitik espetxean egoana, 
askatzea eta Jesus euren esku itzi eban. 


Jerusalemgo emakumeok, 
ez egin negarrik Nigaitik. 


Jesus kurutzean jostera eroiela, solotik etorren bat, Simon Zirenekoa, 
hartu eben eta kurutzea leporatu eutsoen, Jesusen atzetik eroan egian. 

Herriko jente-talde handia joian Jesusen ondorik, baita emakume asko be, 
bular joka eta beragaitik aieneka. Bihurtu zan Jesus hareengana eta esan 
eutsen. 


EE «Jerusalemgo emakumeok, ez egin negarrik Nigaitik; egizue negar 
zeuokaitik eta zeuon seme-alabakaitik. Hara, badatoz honako hau esango 
dan egunak: “Zorionekoak agorrak, umerik sortu ez daben sabelak eta hazi 
ez daben bularrak!” Orduan, holan hasiko dira mendiei esaten: “Jausi 

zaiteze geure gainera”, eta tontorrei: “Ezkutatu gagizuez”. Izan be, egur 
hezeari hau egiten badeutsoe, zer ez ete deutsoe egingo igarrari?» 
K Jesusegaz batera, gaizkile bi be eroan zituen hiltzera. 


Aita, parkatu eiezu, ez dakie zertan diharduen-eta. 


«Buru-hazur» eritxon lekura heldu ziranean, bertan josi eben kurutzean 
Jesus, baita gaizkile biak be, bata Jesusen eskumaldean eta bestea 
ezkerrean. Jesusek holantxe inoan: 

EK «Aita, parkatu eiezu, ez dakie zertan diharduen-eta». 

K Soldaduek Jesusen jantziak banatu egin zituen, zotz eginez. 


Hau judeguen erregea da. 


Herria begira egoan. Agintariak, barriz, keinuka ebilkozan, esanez: 

S «Besteak salbatu jozak; salbatu dagiala bere burua, Jainkoaren 
Mesias, Aukeratua, bada». 

K Soldaduek be burla egiten eutsoen; hurreraturik, ozpina eskeintzen 
eutsoen, esanez: 

S «Judeguen erregea bahaz, salbatu egik heure burua!» 

K Gainean idazkun hau eukan: «HAU JUDEGUEN ERREGEA DA». 


Gaur Neugaz izango zara paradisuan. 


Kurutzetik dindilizka egozan gaizkileetariko bat Jesusi irainka ebilkon: 

S «Hi ez haz, ba, Mesias? Salbatu egik heure burua eta salbatu gagizak 
geu be!» 

K Baina besteak agiraka egin eutson, esanez: 

S «Zigorra jasoten hagoala be ez deutsak bildurrik Jainkoari ala? Gurea 
legezkoa dok, ze, geure eginakaitik merezia joaguk; baina honek ez jok 
ezelako okerrik egin». 

K Gero, esan eban: 

S «Jesus, gogoratu zaitez nitaz, zeure erreinura heltzean». 

K Jesusek erantzun eutson: 


EK «Benetan dinotsut: gaur Neugaz izango zara paradisuan». 


Aita, zeure eskuetan izten dot neure espiritua! 

K Eguerdi aldea zan, eta ilundu egin eban lurbira osoan hirurak arte. 
Eguzkia ezkutatu egin zan eta santutegiko oihala erdi-erditik urratu zan. 
Jesusek deadar handiz esan eban: 


PH «Aita, zeure eskuetan izten dot neure espiritua!» 
K Eta hori esanda, azken arnasa emon eban. 


Hemen, belauniko jarri eta egonalditxo bat egingo da. 


Erromatar ehuntariak, gertatua ikusirik, Jainkoa goratu eban, esanez: 

S «Benetan be zintzoa zan gizon hau!» 

K Ikuskizunera joandako jente guztia, gertatua ikusirik, bular joka 
bihurtu zan urira. Bertan egozan Jesusen ezagun guztiak, baita Galileatik 
jarraitu eutsoen emakumeak be, urrutitik dan-dana ikusten. 


Hatxean zulatutako hilobian 
ezarri eban Josek Jesusen gorpua. 


Orduan, kontseiluko kide bat etorri zan, Jose eritxona, gizon on eta 
zintzoa; honek ez zituan ontzat emon Batzar Nagusiaren erabagia eta 
jokabidea. Judeako Arimatea herrikoa zan izatez, eta Jainkoaren erregetza 
noiz etorriko begira egoan. Josek, beraz, Pilatogana aurkeztu eta Jesusen 
gorpua eskatu eutson. Jesus kurutzetik jatsirik, izara baten batu eban eta 
hatxean zulatutako eta oraindik beste inor lurperatu bako hilobian ezarri. 
Pazko-Jairako prestaketak egiteko eguna zan eta zapatua hastera joian. 

Galileatik Jesusegaz etorritako emakumeek, Joseren atzetik joanda, 
ikusi eben hilobia eta begiratu Jesusen gorpua zelan ipintzen eben. Gero, 
bihurtu eta usain gozoko ukenduak eta mirra prestatu ebezan. Zapatuan 
atseden hartu eben, aginduta egoan lez. 


Jaunak esana. 


Nekaldia era laburrean. 


Kronikariak: 


PE Jesu Kristo gure Jaunaren Nekaldia San Lukasen liburutik Lk 23, 1-49 


LDI haretan, jagi ziran herriko Zaharren Kontseilua, abadeburuak 
eta lege-maisuak eta Pilatogana eroan eben Jesus 

Nik neuk ez deutsat errurik aurkitzen gizon honi. 


Han Jesus salatzen hasi ziran, esanez: 

S «Gure herria nahasten aurkitu dogu hau; enperadoreari zergak 
ordaintzea galarazoten dau eta bera Mesias, erregea, dala esaten». 

K Pilatok itaundu eutson: 

S «Judeguen erregea zara Zu?» 

K Jesusek erantzun eutson: 

EE «Zeuk dinozu». 

K Pilatok abadeburu eta jente-taldeari esan eutsen: 

S «Nik neuk ez deutsat errurik aurkitzen gizon honi». 

K Baina hareek, behin eta barriro: 

S «Judea guztian zehar herria goikoz behera jartzen dabil bere 
irakatsiakaz, Galileatik hasi eta honaino». 

K Hori entzutean, ha gizona ea galilearra zan itaundu eban Pilatok. Eta, 
Herodesen menpekoa zala jakin ebanean, harengana bialdu eban, egun 
hareetan Jerusalemen zan-eta. 


Herodesek, bere soldaduakaz batera, 
Jesus destainez eta burlaz erabili eban. 


Poz-pozik jarri zan Herodes Jesus ikustean, ze, aspalditik eban ha 
ikusteko gogoa, haretaz entzunak ebazanakaitik; mirariren bat egiten ikusteko 
itxaropena be baeukan. Herodesek itaun asko egin eutsozan, baina Jesusek 
ez eutson ezertxu be erantzun. Bitartean, han ziharduen abadeburuak eta 
lege-maisuak salatu eta salatu. Herodesek, bere soldaduakaz batera, Jesus 
destainez eta burlaz erabili ostean, soineko distiratsua jantzi eta Pilatogana 
bialdu eban barriro. Egun haretan lagun egin ziran Pilato eta Herodes, 
artean arerio ziran-eta. 


Pilatok hareen esku itzi eban Jesus. 


Pilatok abadeburuak, agintariak eta herria barriro batu eta esan eutsen: 

S «Gizon hau herriaren nahastatzaile lez ekarri deustazue; baina itaunak 
egin deutsadaz zeuen aurrean eta ez deutsat aurkitu zuek botatzen 
deutsazuen errurik bat bera be; ezta Herodesek be, ze, geugana bialdu dau 
ostera. Honek ez dau heriotza merezidu dauanik ezer egin. Beraz, 
zigorraldi bat emon eta askatu egingo dot». 

K Baina guztiek aho batez deadarka esan eutsoen: 

S «Kendu hori eta askatu eiguzu Barrabas». 

K Urian izandako matxinada eta giza hilketa bategaitik espetxean 
sartuta eukien Barrabas hori. Jesus askatu nahian, Pilatok barriro egin 
eutsen berba. Baina hareek deadarka jarraitu eben: 

S «Kurutzera hori! Josi kurutzean la 

K Pilatok hirugarren aldiz esan eutsen: 

S «Zer oker egin dau, bada, honek? Nik ez dot hau kondenatzeko 
arrazoirik aurkitzen. Beraz, zigorraldia emon eta askatu egingo dot». 

K Baina hareek deadar eta deadar ziharduen kurutzeratu egiala eskatuz, 
eta gero eta handiagoak ziran deadarrak. 

Orduan, Pilatok hareen eskabidearen aurrean makurtzea erabagi eban, 
eta hareek eskatzen ebena, matxinada eta hilketagaitik espetxean egoana, 
askatzea eta Jesus euren esku itzi eban. 


Jerusalemgo emakumeok, 
ez egin negarrik Nigaitik. 


Jesus kurutzean jostera eroiela, solotik etorren bat, Simon Zirenekoa, 
hartu eben eta kurutzea leporatu eutsoen, Jesusen atzetik eroan egian. 

Herriko jente-talde handia joian Jesusen ondorik, baita emakume asko 
be, bular joka eta beragaitik aieneka. Bihurtu zan Jesus hareengana eta 
esan eutsen. 

EK «Jerusalemgo emakumeok, ez egin negarrik Nigaitik; egizue negar 
zeuokaitik eta zeuon seme-alabakaitik. Hara, badatoz honako hau esango 
dan egunak: “Zorionekoak agorrak, umerik sortu ez daben sabelak eta hazi 
ez daben bularrak!” Orduan, holan hasiko dira mendiei esaten: “Jausi 
zaiteze geure gainera”, eta tontorrei: “Ezkutatu gagizuez”. Izan be, egur 
hezeari hau egiten badeutsoe, zer ez ete deutsoe egingo igarrari?» 

K Jesusegaz batera, gaizkile bi be eroan zituen hiltzera. 


Aita, parkatu eiezu, ez dakie zertan diharduen-eta. 


«Buru-hazur» eritxon lekura heldu ziranean, bertan josi eben kurutzean 
Jesus, baita gaizkile biak be, bata Jesusen eskumaldean eta bestea 
ezkerrean. Jesusek holantxe inoan: 


EK «Aita, parkatu eiezu, ez dakie zertan diharduen-eta». 
K Soldaduek Jesusen jantziak banatu egin zituen, zotz eginez. 


Hau judeguen erregea da. 

Herria begira egoan. Agintariak, barriz, keinuka ebilkozan, esanez: 

S «Besteak salbatu jozak; salbatu dagiala bere burua, Jainkoaren Mesias, 
Aukeratua, bada». 

K Soldaduek be burla egiten eutsoen; hurreraturik, ozpina eskeintzen 
eutsoen, esanez: 

S «Judeguen erregea bahaz, salbatu egik heure burua!» 

K Gainean idazkun hau eukan: «HAU JUDEGUEN ERREGEA DA». 


Gaur Neugaz izango zara paradisuan. 


Kurutzetik dindilizka egozan gaizkileetariko bat Jesusi irainka ebilkon: 

S «Hi ez haz, ba, Mesias? Salbatu egik heure burua eta salbatu gagizak 
geu be!» 

K Baina besteak agiraka egin eutson, esanez: 

S «Zigorra jasoten hagoala be ez deutsak bildurrik Jainkoari ala? Gurea 
legezkoa dok, ze, geure eginakaitik merezia joaguk; baina honek ez jok 
ezelako okerrik egin». 

K Gero, esan eban: 

S «Jesus, gogoratu zaitez nitaz, zeure erreinura heltzean». 

K Jesusek erantzun eutson: 


EK «Benetan dinotsut: gaur Neugaz izango zara paradisuan». 


Aita, zeure eskuetan izten dot neure espiritua! 


K Eguerdi aldea zan, eta ilundu egin eban lurbira osoan hirurak arte. 
Eguzkia ezkutatu egin zan eta santutegiko oihala erdi-erditik urratu zan. 
Jesusek deadar handiz esan eban: 

PH «Aita, zeure eskuetan izten dot neure espiritua!» 

K Eta hori esanda, azken arnasa emon eban. 


Hemen, belauniko jarri eta egonalditxo bat egingo da. 


Erromatar ehuntariak, gertatua ikusirik, Jainkoa goratu eban, esanez: 

S «Benetan be zintzoa zan gizon hau!» 

K Ikuskizunera joandako jente guztia, gertatua ikusirik, bular joka 
bihurtu zan urira. Bertan egozan Jesusen ezagun guztiak, baita Galileatik 
jarraitu eutsoen emakumeak be, urrutitik dan-dana ikusten. 


Jaunak esana. 


JAUNAREN NEKALDIKO 
BARIKU SANTUA 


Jaunaren Nekaldiaren kontaera 


A B C urteetan 


Ebanjelio aurreko txatala Ik. Flp 2, 8-9 


V/. Kristo gugaitik menpeko egin zan heriotzaraino, 
kurutzeko heriotzaraino. 
Horregaitik Jainkoak goratu egin eban 
eta izen guztien gaineko izena emon eutson. 


EBANJELIOA 


Jaunaren Nekaldiaren kondaira argimutilik eta intsentsurik gabe aldarrikatuko da, eta liburuari 
agurrik eta kurutzerik egin barik. Diakonoak aldarrikatuko dau edo, diakonorik ez bada, 
abadeak berak. Kristau soilek ere aldarrikatu daikie, baina Kristoren hitzak, ahal dala, 
abadeari itziz. 

Irakurleek, diakono diranean, bestela ez, bedeinkapena eskatuko deutsoe abadeari 
Nekaldia aldarrikatzen hasi aurretik, Ebanjeliorako ohi danez. 


Laburdurak, alkarrizketa-moduan irakurri nahi danerako jarri dira: PM = Jesus; K = 
Kronikaria; S = Sinagoga eta gainerako berba-lagunak. 


Kronikariak: 
E Jesu Kristo gure Jaunaren Nekaldia San Joanen liburutik Jn 18, 1-19, 42 


Getsemanin, Jesus preso hartu 
eta loturik eroan. 


ESUS eta ikasleak Zedron erreka igaro eta beste aldean egoan ortu 
batera sartu ziran. Judasek be, Jesus salduko ebanak, ezagutzen eban 
ha lekua, ze, sarritan batu izan zan Jesus han bere ikasleakaz. 


Judas, beraz, tenpluko gudari-taldea eta abadeburuak eta fariseuen 
guardiak harturik, bertara joan zan. Zuzi, argiontzi eta armez horniduta 
joiazan. Jesusek, ondo ekianez gertatuko jakon guztia, bidera urten eta esan 
eutsen: 

S «Noren bila zatoze?» 

K Hareek erantzun: 

S «Jesus Nazaretarraren bila». 
K Harek orduan: 


EE «Neu naz». 


K Han zan guardiakaz batera Judas saltzailea be. Jesusek «Neu naz» 
esan eutsenean, atzeraka hasi eta lurrera jausi ziran. Barriro itaundu eutsen: 


E «Noren bila zatoze?» 

K Hareek erantzun: 

S «Jesus Nazaretarraren bila». 
K Eta Jesusek: 


EK «Esan deutsuet Neu nazala. Nire bila bazatoze, itzi honeei joaten». 


K Holan bete zan Jesusek berak esandakoa: «Emon deustazuzanetatik 
ez dot bat be galdu». Orduan, Simon Pedrok, aldean eroian ezpata atara, 
abade nagusiaren morroia jo eta eskumako belarria ebagi eutson. Morroiak 
Malko eban izena. Jesusek esan eutson Pedrori: 


EK «Bihurtu ezpata zorrora. Ez ete dot, ba, edan behar Aitak emon 
deustan kaliza?» 


Jesus Anasen etxera eroan eben lehenengo. 


K Orduan, gudari-taldeak bere buruzagiagaz eta judegu-agintarien 
guardiek Jesus preso hartu eta, lotuta, Anasen etxera eroan eben lehenengo; 
urte haretako abade nagusi Kaifasen aitaginarreba zan Anas hau (Kaifas 
zan judeguei aholku hau emon eutsena: «Hobe da gizon bat herriagaitik 
hiltzea»). 

Simon Pedro eta beste ikasle bat Jesusen atzetik joan ziran. Beste 
ikaslea abade nagusiaren ezaguna zan eta, Jesusegaz batera, abade 
nagusiaren jauregiko patiora sartu zan; Pedro, barriz, kanpoan gelditu zan, 
ate ondoan. Urten eban orduan abade nagusiaren ezaguna zan ikasleak eta, 
atezainari berba egin ostean, Pedro barrura sartuazo eban. Atezain egoan 
neskameak esan eutson Pedrori: 

S «Zeu be ez ete zara gizon horren ikasleetarikoa?» 

K Pedrok erantzun: 


S «Ez, ez naz!» 

K Morroiak eta guardiak sua biztu eta berotzen ziharduen, hotz egoalako. 
Pedro be hareekin egoan, berotzen. Abade nagusiak bere ikasleez eta 
irakatsiaz itaundu eutson Jesusi. Jesusek erantzun eutson: 


EK «Agiri-agirian berba egin izan deutsat Nik mundu guztiari; 
sinagogan eta tenpluan irakatsi izan dot beti, judegu guztiak batzen diran 
lekuan, eta ezer be ez dot ezkutuan esan. Zergaitik itauntzen deustazu Niri? 
Itaundu nire entzuleei eta emongo deutsue esan dodanaren barri». 


K Hori esan ebaneko, han egoan guardia batek matrailekoa emon 
eutson, esanez: 


S «Holan erantzuten deutsazu abade nagusiari?» 
K Jesusek erantzun eutson: 
EK «Txarto berba egin badot, esan zertan; baina ondo egin badot, 
zergaitik jo nozu?» 
K Orduan, Anasek Kaifas abade nagusiagana bialdu eban Jesus lotuta. 
«Zeu be ez ete zara horren ikasleetarikoa? 
Ez, ez naz! 
Bitartean, han egoan Simon Pedro berotzen, eta esan eutsoen: 
S «Zeu be ez ete zara horren ikasleetarikoa?» 
K Pedrok ukatu egin eban, esanez: 
S «Ez, ez naz!» 


K Abade nagusiaren morroietariko batek, Pedrok belarria ebagi 
eutsonaren senideak, esan eutson: 


S «Ez ete zaitut, ba, neuk ikusi horregaz ortuan?» 


K Ukatu egin eban Pedrok barriro be, eta bat-batean oilarrak jo eban. 


Nire erregetza ez da mundu honetakoa. 


Kaifasen etxetik Gobernariaren jauregira eroan eben Jesus. Goizaldea 
zan. Judeguak ez ziran jauregian sartu, euren buruak ez lohitzeko, ze, 
osterantzean ezin izango eben pazko-afarian parterik hartu. Pilatok kanpora 
urten eta itaundu eutsen: 


S «Zer salakuntza dakarzue gizon honen aurka?» 
K Hareek erantzun eutsoen: 

S «Gaizkilea ez balitz, ez geunskizun ekarriko». 
K Pilatok esan eutsen: 

S «Eroan zeuok eta epaitu zeuon legearen arabera». 

K Judeguek orduan: 

S «Guk ez dogu legezko inor heriotzara kondenatzea». 

K Holan beteko zan Jesusek esandakoa, zein heriotzaz hilko zan 
adierazo ebanean. Pilato jauregira sartu zan barriro eta, Jesusi deiturik, 
itaundu eutson: 

S «Judeguen erregea zara zu?» 

K Jesusek erantzun: 

EK «Zuk zeurez itauntzen deustazu hori ala besteek esan deutsue hori 
Nitaz?» 

K Pilatok esan eutson: 

S «Judegua ete naz, ba, ni? Zeure herritarrek eta abadeburuek ekarri 
zaitue nigana. Zer egin dozu?» 

K Jesusek erantzun: 

PH «Nire erregetza ez da mundu honetakoa. Nire erregetza mundu 
honetakoa balitz, nire jenteak burruka egingo leuke, Ni judeguen eskuetan 
ez jausteko. Nire erregetza, ostera, ez da hemengoa». 

K Orduan, Pilatok esan eutson: 

S «Beraz, errege zara Zu?» 

K Jesusek erantzun eutson: 

PH «Bai, errege naz, zeuk dinozunez. Honetarako jaio eta etorri naz 
mundura: egiaren testigantza egiteko. Egiarena danak entzuten dau nire 
ahotsa». 

K Pilatok galdetu eutson: 

S «Zer da egia?» 

K Hori esanda, barriz be judeguakana urten eta esan eutsen: 

S «Nik ez deutsat errurik aurkitzen gizon honi. Baina badozue ohitura 
bat Pazko-jaietan nik preso bat askatzekoa: gura dozue judeguen erregea 
askatzea?» 

K Hareek, barriz, deadarka: 

S «Hori ez! Askatu Barrabas!» 

K Barrabas hau bidelapurra zan. 


22 


JAUNAREN NEKALDIAREN KONTAERA A B C URTEETAN 
Agur, judeguen errege! 


Pilatok, orduan, Jesus zigorkadaz astintzeko agindu eban. Gudariek, 
arantzazko koroia eginik, buruan ezarri eutsoen eta purpurazko soinekoa 
bota eutsoen gainera. Eta, inguraturik, esaten eutsoen: 


S «Agur, judeguen errege» 


K Eta matrailekoka erabilien. Urten eban barriro be Pilatok eta esan 
eutsen judeguei: 


S «Hara, kanpora dakartsuet, jakin dagizuen ez deutsadala errurik 
aurkitzen». 


K Urten eban, bada, kanpora Jesusek, arantzazko koroia eta purpurazko 
soinekoa erolazala. Pilatok esan eutsen: 


S «Hona hemen gizona!» 

K Abadeburuak eta guardiak, ha ikustean, deadarka hasi ziran: 

S « «Kurutzera hori! Josi kurutzean !» 

K Pilatok esan eutsen: 

S «Eroan zeuok eta josi kurutzean; nik ez deutsat errurik aurkitzen». 
K Judeguek erantzun eutsoen: 


S «Guk badogu legea, eta lege horren arabera heriotza-zigorra merezidu 
dau, Jainkoaren Seme egin daualako bere burua». 


K Hori entzutean, gehiago bildurtu zan Pilato eta, barriro jauregira 
sartuta, itaundu eutson Jesusi: 


S «Nongoa zara Zu?» 


K Jesusek, ostera, ez eutson erantzun be egin. Orduan, Pilatok esan 
eutson: 


S «Ez ete deustazu erantzun behar? Ez dakizu aginpidea dodana Zu 
askatzeko nahiz kurutzean josteko?» 


K Jesusek erantzun eutson: 
PH «Ez zeunke nire gainean ezelako aginpiderik izango, Jainkoak emon 


ez baleutsu. Horregaitik, traizinoz zure eskuetan ipini nauanak pekatu 
handiagoa dauka». 


Kendu hori, kendu! Josi kurutzean! 


K Harrezkero, Jesus askatu guran ebilen Pilato. Baina judeguak 
deadarka hasi jakozan: 

S «Hori askatzen badozu, ez zara enperadorearen adiskide. Bere burua 
errege egiten dauana enperadorearen aurka dabil». 

K Pilatok, berba horreek entzutean, kanpora eroan eban Jesus eta 
auzitegian jesarri zan, «Harlosatua» eritxon lekuan -hebreeraz «Gabbata»— 
. Pazko-jairako prestaketa-eguna zan, eguerdi ingurua. Pilatok esan eutsen 
judeguei: 

S «Hona hemen zuen erregea!» 

K Orduan, hareek deadarka: 

S «Kendu hori, kendu! Josi kurutzean !» 

K Eta Pilatok: 

S «Kurutzean josi behar ete dot zuen erregea?» 

K Abadeburuek erantzun eutsoen: 

S «Ez daukagu enperadorea baino beste erregerik». 

K Orduan, Pilatok hareen esku itzi eban, kurutzean josi egien. 


Kurutzean josi eben, eta haregaz batera beste bi. 


Hartu eben, beraz, Jesus, eta honek kurutzea sorbaldan eroiala, «Buru- 
hazur» —hebreeraz «Golgota»— eritxon lekurantz urten eban. Han josi eben 
kurutzean, eta beragaz batera beste bi, alde banatan, eta erdian Jesus. 
Pilatok kartel bat idatzi eta kurutze-buruan ipini eban; hauxe egoan 
idatzita: JESUS NAZARETARRA, JUDEGUEN ERREGEA. 


Judegu askok irakurri eban kartela, ze, uritik hur egoan Jesus kurutzean 
josi eben lekua; gainera, hebreeraz, latinez eta grekoz idatzita egoan. 
Judeguen abade-buruek esan eutsoen Pilatori: 


S «Ez idatzi “Judeguen erregea’, ezpada ze, berak esan ebala: 
“Judeguen erregea naz”». 


K Pilatok erantzun eban: 
S «Idatzia, bego idatzita!» 


Nire jantziak euren artean banatu zituen. 


K Gudariek, Jesus kurutzean josi ostean, haren jantziak hartu eta lau 
zati egin zituen, bakotxarentzat bat; gero, tunika hartu eben, baina 
josturarik bakoa, goitik behera ehundua zanez, esan eutsoen alkarri: 

S «Ez dagigun urratu; zotz egin dagigun, ea zeinentzat dan». 


K Holan bete zan Liburu Santuak dinoana: «Nire jantziak euren artean 
banatu zituen, eta nire tunika zotzetara egin». Hatan be, horixe egin eben 
gudariek. 


JAUNAREN NEKALDIAREN KONTAERA A B C URTEETAN 


Horra hor zure semea! Horra hor zure ama! 


Jesusen kurutzearen ondoan egozan haren ama, bere amaren ahizta, 
Maria Kleofasena eta Maria Magdalena. Jesusek, bere ama eta, beronen 
ondoan, maite eban ikaslea ikusirik, esan eutson amari: 


E «Emakume, horra hor zure semea!» 


K Gero, ikasleari esan eutson: 


EE «Horra hor zure ama!» 
K Eta harrezkero ikasleak bere etxean hartu eban. 


Bete da dana! 


Ondoren, Jesusek, dana betea zala jakinik, Liburu Santuak esana guztiz 
bete zedin, esan eban: 


EK «Egarri naz!» 


K Bazan han ozpinez betetako pitxar bat. Orduan, belakia ozpinetan 
busti eta, kainaberari ertzean erantsiz, ahora hurreratu eutsoen. Ozpina 
hartu ebanean, Jesusek esan eban: 


E «Bete da dana!» 
K Eta, burua makurtuz, azken arnasa emon eban. 


Hemen, belauniko jarri eta egonalditxo bat egingo da. 


Odolak eta urak urten eben. 


Pazko-jairako prestaketa-eguna zan, eta judeguek ez eben gura zapatuan 
gorpuak kurutzean gelditzerik, ze, zapatu ha oso jaiegun handia zan. 
Horregaitik, kurutzeratuei berna-hazurrak apurtu eta handik kentzeko 
eskatu eutsoen Pilatori. Joan ziran, bada, gudariak eta berna-hazurrak hausi 
eutsiezan Jesusegaz kurutzean jositako biei; baina, Jesusengana heldu 
ziranean, ordurako hilda egoala ikusirik, ez eutsoen berna-hazurrik hausi, 
ezpada ze, gudari batek lantzaz saihetsa zulatu eutson, eta bat-batean 
odolak eta urak urten eben. 


Ikusi ebanak berak autortzen dau eta egiazkoa da haren autormena. 
Harek badaki egia dinoana, zuok be sinistu dagizuen. Liburu Santuak 
dinoana bete zedin gertatu zan hau: «Ez deutsoe hazurrik hausiko». Eta 
beste pasarte baten hauxe dino: «Zulatu ebenari begiratuko deutsoe». 

Jesusen gorpua oihal-zerrendaz lotu eben, 
tartean usaingarriak ipiniz. 


Gero, Arimateako Josek Jesusen gorpua eroateko baimena eskatu eutson 
Pilatori. Jesusen ikaslea zan Jose, baina isilpean, judeguen bildurrez. Pilatok 
baimena emon eutson. Harek, orduan, joan eta Jesusen gorpua eroan egin 
eban. 

Etorri zan Nikodemo be —harako behin baten gauez Jesus ikustera joan 
zan ha- hogeta hamarren bat kiloko mirra eta aloezko nahastura ekarrela. 
Hartu eben, bada, Jesusen gorpua eta oihal-zerrendaz lotu eben, tartean 
usaingarriak ipiniz, judeguek hobiratzeko daben ohituraren arabera. Jesus 
kurutzeratu eben lekutik hurrean, ortu bat egoan, eta ortuan ordura arte inor 
ipini bako hilobi barria. Hilobia hurrean egoanez, hantxe ipini eben Jesus, 
judeguen Pazko-eguna hastera joian-eta. 


Jaunak esana 


Jainkoaren herriaren otoitza 


11. Hitzaren liturgia Jainkoaren herriaren otoitzagaz amaituko da. Honan egingo da otoitz 
hori: diakonoak —diakonorik bada—, edo, ez balego, laguntzaile laikoak, irakurtokian zutunik 
otoitzaren asmoa agertzen dauan deia egingo dau. Ondoren, guztiek une baten otoitz egingo 
dabe isilik; gero, abadeak jesarlekuan zutunik edo, egoki eretxi ezkero, altaran, besoak zabalik 
dituala, otoitza esango dau. 


Bitartean, eleiztarrak belaunikaturik nahiz zutunik egongo dira. 


12. Abadeak otoitza esan aurretik, tradizinoari jarraituz, diakonoak Belaunikatu gaitezan — 
Zutundu zaiteze deia egin leike, eta guztiak belaunikatu egingo dira, isilean otoitz egiteko. 


Gotzainen batzarrak erabagi leikez beste dei-era batzuk abadearen otoitzaren sarrera 
modura. 


13. Herriaren egoera larriren bat izaten danean, eleizbarrutiko Gotzainak emon leike baimena 
edo agindua be beste asmo bereziren baten aldeko otoitza sartzeko. 


l]. Eleiza santuaren alde 


Senideok, egin dagigun otoitz Jainkoaren Eleiza santuaren alde: gure 
Jaun eta Jainkoak bakea, batasuna eta laguntza emon deiola mundu zabalean; 
guri, barriz, bizimodu baketsua, Jainko Aita ahalguztiduna goresteko. 


Isilunea otoitzerako. Gero, abadeak: 

Jainko ahalguztidun betikoa, 

Kristogan herrialde guztiei agertu deutsezu zeure aintza; 
zaindu egizu zeure maitasunaren egintza, 

mundu guztian zabaldurik dagoan zure Eleizeak 
sinismenean sendo iraun dagian eta zure izena autortu. 
Jesu Kristo gure Jaunaren bitartez. 

R/. Amen. 


Aita Santuaren alde 


Egin dagigun otoitz I. gure Aita Santuaren alde: gotzain-mailara deitu 
dauan Jainkoak sendo gorde daiala bere Eleiza santuaren onerako, 
Jainkoaren herri santua zuzendu daian. 


Isilunea otoitzerako. Gero, abadeak: 


Jainko ahalguztidun betikoa, 

Zeuk eratzen dituzu diran guztiak zeure jakituriaz; 
entzun bihotz onez gure otoitzak 

eta gorde egizu maitasunez 

guretzat aukeratu dozun Aita Santua, 

Zeuk gidatzen dozun kristau-herriak, 

artzain honen ardurapean, 

aurrera egin dagian sinismenean. 

Jesu Kristo gure Jaunaren bitartez. 

R/. Amen. 


Eleiz zerbitzarien eta maila guztietako kristauen alde 


Egin dagigun otoitz ĮI. gure Gotzainaren alde, |I. haren Gotzain 
Koadjutorearen (edo Laguntzailearen)] eta Eleizako gotzain, presbitero eta 
diakono guztien alde, baita kristau-herri osoaren alde ere. 


Isilunea otoitzerako. Gero, abadeak: 

Jainko ahalguztidun betikoa, 

zeure Espirituaz santu egiten dozu 

eta gidatzen Eleizearen gorputz osoa; 

entzun eleiz zerbitzari guztien alde egiten deutsuguzan otoitzak, 
zure graziari esker, bakotxa bere eginkizunean 

zure zerbitzari zintzo izan dadin. 

Jesu Kristo gure Jaunaren bitartez. 

R/. Amen. 


Kristaugaien alde 


Egin daigun otoitz [gure] kristaugaien alde: Jainko gure Jaunak honeen 
gogo-bihotzak edegi eta bere errukiaren atea zabaldu deien, honeek ere, 
Bateoko uraren bidez pekatu guztien parkamena harturik, Jesu Kristo gure 
Jaunaren gorputzeko atal izan daitezan. 


Isilunea otoitzerako. Gero, abadeak: 


Jainko ahalguztidun betikoa, 

zeure Eleizea seme-alaba barriz ugaritzen diharduzu beti; 
sendotu egizuz [gure] kristaugaien sinismena eta jakituria, 
Bateo-iturriko jaiotza barriaz, 

zure seme-alaba ordekoen artean sartu daitezan. 

Jesu Kristo gure Jaunaren bitartez. 

R/. Amen. 


Kristauen batasunaren alde 


Egin daigun otoitz, Kristogan sinisten daben senide guztien alde: egiari 
jarraitu deioen euren bizitzan eta gure Jaun eta Jainkoak bere Eleiza 
bakarrean batu eta zaindu dagizan. 


Isilunea otoitzerako. Gero, abadeak: 


Jainko ahalguztidun betikoa, 

zure seme-alaba sakabanatuak batzen dituzu, 

eta batutakoak zaintzen; 

begitu bihotz onez zeure Semearen artaldeko ardiei, 

Bateo berak santu egin dituanak 
egiazko sinismenak bat egin dagizan 
eta maitasun-lokarriak alkartu. 

Jesu Kristo gure Jaunaren bitartez. 
R/. Amen. 


Judeguen alde 


Egin daigun otoitz judeguen alde be, Jainko gure Jaunak profeten bidez 
lehenengo berba egin eutson herriaren alde: haren izen santuaganako 
maitasunean aurrera egin dagien beti eta haregaz egindako ituna zintzo 
gorde dagien. 


Isilunea otoitzerako. Gero, abadeak: 


Jainko ahalguztidun betikoa, 

Abrahami eta haren ondorengoei 

egin zeuntsezan zeure agintzariak; 

entzun errukiz zeure Eleizearen eskariak, 

lehenengo aukeratu zenduan herria erospen osora heldu daiten. 
Jesu Kristo gure Jaunaren bitartez. 

R/. Amen. 


Kristogan sinisten ez dabenen alde 


Egin dagigun otoitz Kristogan sinisten ez dabenen alde: Espiritu 
Santuaren argiaz beterik, eurak ere salbazino-bidean sartu daitezan. 


Isilunea otoitzerako. Gero, abadeak: 


Jainko ahalguztidun betikoa, 

emoiezu Kristogan sinisten ez dabenei 

zeure aurrean bihotz leialez eta zintzo biziz, 

egia osoa ezagutzera heltzea; 

guri, barriz, emoiguzu alkar maiteago izatea 

eta Zu sakonago ezagutzen ahalegintzea, 

zure maitasunaren autorle hobeak izan gaitezan munduan. 
Jesu Kristo gure Jaunaren bitartez. 

R/. Amen. 

Jainkoagan sinisten ez dabenen alde 


Egin dagigun otoitz Jainkoa ezagutzen ez dabenen alde: euren 
kontzientziari zintzo jarraituz Jainkoagana heldu daitezan. 


Isilunea otoitzerako. Gero, abadeak: 


Jainko ahalguztidun betikoa, 

Zeuk egin dituzu gizon-emakume guztiak, 

beti zeure bila ibili daitezan 

eta, Zu aurkiturik, Zugan atseden izan dagien; 
egizu, mundu honetako neke eta estualdietan 
danok ikusi dagiezala zure bihotz onaren ezaugarriak 
eta zure sinistedunen testigantza, 

holan pozik autortu dagien 

Zeu zarala egiazko Jainko bakarra eta guztion Aita. 
Jesu Kristo gure Jaunaren bitartez. 

R/. Amen. 


Herri-agintarien alde 


Egin dagigun otoitz herri guztietako agintarien alde: gure Jaun eta 
Jainkoak horreen gogo-bihotzak bere nahiaren arabera gidatu dagizan, 
danen bakerako eta askatasunerako. 


Isilunea otoitzerako. Gero, abadeak: 


Jainko ahalguztidun betikoa, 

zeure eskuetan daukazuz 

gizon-emakumeen bihotzak eta herrien eskubideak; 

begitu begi onez herrietako agintariei, 

zure laguntzaz mundu guztian izan daitezan 

herrien aurrerapena, bake iraunkorra eta erlijino-askatasuna. 
Jesu Kristo gure Jaunaren bitartez. 

R/. Amen. 

10. Atsekabetuen alde 


Senideok, egin deiogun otoitz Jainko Aita ahalguztidunari: garbitu 
dagiala mundua oker guztietatik, uxatu dagizala gatxak, emon deiela ogia 
gose diranei, askatu dagizala espetxeratuak, hausi kateak, zaindu bidaiariak, 
etxeratu bidez dabiltzanak, osatu gaixoak eta salbatu dagizala hilzorian 
dagozanak. 


Isilunea otoitzerako. Gero, abadeak: 


Jainko ahalguztidun betikoa, 

atsekabetuen poza eta nekatuen indarra, 

heldu beitez Zugana 

edozein estualditan Zuri deiez dagozanen eskariak, 
euren preminetan zure errukiaren laguntza lortu izanaz 
poztu daitezan. 

Jesu Kristo gure Jaunaren bitartez. 

R/. Amen. 


